Cerere de modificări (Request for Changes – RfC)

EU CSW-CERTEX vizează schimburile pentru numeroase alte formalități nevamale incluse în bazele de date ale UE și reglementate prin diferite acte juridice sub răspunderea diverselor direcții ale Comisiei, inclusiv formalitățile legate de bunurile culturale.

Etapa 2 – Dezvoltarea sistemului: În conformitate cu dispozițiile actului de punere în aplicare și cu elaborarea cerințelor utilizatorilor și a specificațiilor funcționale ale sistemului, sunt elaborate specificații tehnice privind modul în care va fi construit sistemul. Respectivele specificații tehnice includ: structura care trebuie utilizată, mesajele care trebuie transmise de operatorii economici, interfețele cu alte sisteme, planurile de testare etc.

Etapa 1 – Conceptualizare: În primul rând, se elaborează o analiză a rentabilității, care furnizează explicații privind justificarea proiectului și definește cerințele bugetare. În plus, sunt elaborate Nivelul 3 (cerințe ale utilizatorilor BPM) și Nivelul 4 (cerințe funcționale BPM), cu scopul de a oferi o reprezentare vizuală a proceselor operaționale și a cerințelor funcționale detaliate pentru a garanta că sistemul informatic operațional preconizat va funcționa astfel cum este prevăzut în legislație. În continuare, se elaborează un document strategic, care furnizează informații mai detaliate referitoare la definirea proiectului în ceea ce privește structura, costurile, intervalul de timp și riscurile, precum și informații privind obiectivele de etapă, rezultatele și organizarea proiectului. Respectivele documente reflectă discuțiile și conținutul actului de punere în aplicare care urmează să fie elaborat de Comisie.

După cum s-a explicat analitic în primul raport anual privind progresele înregistrate, structura proiectului are la bază metodologia prevăzută în revizuirea din 2019 a PSM-V și în anexele la aceasta, inclusiv Sistemul de guvernanță , Politica UE în domeniul vamal privind procedura de modelare a proceselor operaționale și Strategia informatică . O foaie de parcurs cuprinzătoare, incluzând principalele etape ale proiectului și obiectivele esențiale de etapă, este prezentată în detaliu în anexa II.

După cum s-a explicat deja, o parte a proiectului privind importul bunurilor culturale este elaborată, de asemenea, în cadrul Sistemului de ghișeu unic al UE pentru vămi (revizuirea din 2019 a PSM-V Fișa 1.13.), în care EU CSW-CERTEX este sistemul IT cheie. În anexa I la prezentul raport este prevăzut un extras al planificării EU CSW-CERTEX din PSM-V Fișa 1.13. (tabelul 2).

Comisia și-a prezentat în iunie 2020 primul raport anual privind progresele înregistrate . Raportul a subliniat acțiunile întreprinse de serviciile Comisiei în cursul primului an de la intrarea în vigoare a regulamentului, și anume: (a) activitatea pregătitoare pentru adoptarea dispozițiilor de punere în aplicare necesare și (b) consultările cu statele membre prin intermediul grupului de experți pe probleme vamale referitoare la bunurile culturale și al grupului de proiect pentru importul bunurilor culturale.

C) „Caracteristici neesențiale ale ICG”: caracteristici importante, dar neesențiale;

B) „Caracteristici esențiale ale ICG fără o bază existentă în TRACES”: caracteristici esențiale care trebuie elaborate de la zero;

Abordarea metodologică utilizată pentru punerea în aplicare a ICG reprezintă o combinație între metodologia de gestionare electronică a proiectelor online (Electronic Management of Projects Online - TEMPO) pentru etapa de conceptualizare și asigurarea calității și practicile Agile utilizate în cadrul DG SANTE pentru etapele de dezvoltare și de punere în funcțiune. În acest context, reuniunile interne periodice și sesiunile demonstrative permit discutarea și punerea în aplicare a unor funcționalități reale, evitând ecranele machetă prea elaborate. Planificarea adaptivă permite să se răspundă mai rapid la așteptări și schimbări într-un mod flexibil. Pentru a obține un feedback adecvat de pe teren și pentru a pune în aplicare sistemul în mod corespunzător, statele membre se vor asocia pe bază voluntară de îndată ce va exista o versiune de testare. Mediul de testare va fi accesibil din exterior, utilizând profiluri de formare generice începând cu T4 2022.

În plus, Documentul privind criteriile de acceptanță operațională (BAC) a fost creat și livrat în T1 2022. Prezentul document oferă îndrumări cu privire la executarea tuturor testelor operaționale, inclusiv a testelor de acceptanță, ca mijloc de validare a punerii în aplicare în funcție de specificațiile sistemului și de specificațiile de aplicare. Documentul conține toate scenariile de testare necesare pentru a testa în mod cuprinzător cerințele operaționale și cerințele funcționale pentru sistemul ICG, astfel încât să se asigure că toate nevoile operaționale identificate pot fi puse în aplicare de către acesta. În vederea efectuării acestei verificări, există patru grupuri de scenarii de testare care descriu procesele operaționale aferente domeniilor de activitate care intră în domeniul de aplicare al documentului BAC, și anume 1) licența de import pentru bunuri culturale, 2) declarația importatorului pentru bunuri culturale, 3) documentul de descriere generală și 4) cooperarea administrativă.

În tabelul de mai jos este prezentată o estimare a disponibilității pentru fiecare trimestru.

Tabelul 1: Prezentare generală la nivel înalt a obiectivelor de disponibilitate

În prezent, efortul este organizat în 8 versiuni, din T1 2022 până în T2 2024, cu mențiunea că această organizare este supusă unei perfecționări și optimizări continue a Agile.

Prima versiune (R1) se referă în principal la infrastructura funcțională generală (de exemplu, entități de sprijin, indici de căutare, date de referință, utilizatori, roluri), dar și la funcționalitatea operațională de bază relevantă, cum ar fi primul set limitat de câmpuri și logica asociată pentru documentele ICG și primele proiecte de documente ICG.

Astfel cum se reflectă în tabel (secțiunea „conexiuni externe”), activitatea privind integrarea CERTEX nu a început încă (planificată să înceapă din T2 2023), aceasta urmând să constituie o parte semnificativă a funcționalităților generale ale ICG, permițând schimburi de date cu sistemele vamale naționale.

Cerere de modificări (Request for Changes – RfC)

În timp ce activitățile de dezvoltare înregistrează progrese, iar discuțiile interne sunt în desfășurare, au fost identificate mai multe modificări care urmează să fie puse în aplicare la Nivelul 2 - Nivelul 4 al BPM ICG. Prin urmare, BPM vor fi actualizate în cursul T3 2022 pentru a reflecta cel mai recent stadiu, iar documentul BAC va fi, de asemenea, actualizat în consecință, pentru a fi îmbunătățit cu noi seturi de date (sau cazuri de testare) pentru faza de testare a sistemului.

Sinergii externe

Pe parcursul perioadei de raportare, Comisia a colaborat îndeaproape cu organizații internaționale, cum ar fi Consiliul Internațional al Muzeelor (ICOM), pentru a se asigura că sistemul încorporează elemente de gestionare a riscurilor, în special din listele roșii ale ICOM . În plus, alte instrumente utilizate de ICOM pentru protejarea patrimoniului cultural (de exemplu, Object ID , Observatory etc.) au fost explorate în scopul combaterii traficului ilicit.

Totodată, având în vedere eforturile continue în direcția digitalizării domeniului bunurilor culturale și a utilizării tehnologiilor inovatoare, Comisia a explorat potențiale sinergii cu organizațiile internaționale cu privire la posibila utilizare a inteligenței artificiale (de exemplu, pentru a descrie bunurile culturale și a identifica datele care ar putea fi false din declarațiile importatorilor și din cererile de licențe de import).

Cooperarea dintre DG TAXUD și DG SANTE

Există o cooperare extinsă între DG TAXUD și DG SANTE, ambele direcții generale fiind responsabile de o serie de politici care sunt profund interconectate. Cadrul operațional de cooperare a fost convenit între cele două părți și a continuat să fie îmbunătățit pe parcursul perioadei de raportare prin monitorizare continuă.

Colaborarea cu Grupul de proiect privind „Digitalizarea bunurilor culturale”

Comisia a creat un „Grup de proiect în cadrul programului Vamă privind digitalizarea bunurilor culturale” (denumit anterior „Grup de proiect în cadrul programului Vamă privind importul bunurilor culturale” - „PGICG”), care servește drept forum de discuții pentru experții din administrațiile vamale naționale ale statelor membre și autoritățile (culturale) competente cu experiență în ceea ce privește îndeplinirea formalităților de acordare a licențelor în materie de patrimoniu, în special digital. Grupul a oferit sprijin la pregătirea actului de punere în aplicare și ajută serviciile Comisiei să definească parametrii și să elaboreze criteriile pentru specificațiile funcționale ale sistemului ICG.

Grupul de proiect este format din delegați din 14 state membre (AT, BE, BG, GR, ES, LV, PT, RO, DE, NL, IT, FR, HU și DK) și s-a reunit până în prezent de paisprezece ori (de cinci ori în perioada de raportare 29.6.2021-28.6.2022).

În cursul acestei perioade de raportare, grupul de proiect a examinat și a discutat în principal următoarele aspecte:

·înregistrarea beneficiarilor pentru exceptarea de la cerințele documentare (estimarea numărului preconizat, calendarul);

·identificarea autorităților competente ale statelor membre în cadrul sistemului ICG;

·documentul „Întrebări frecvente” (FAQ) pentru a oferi asistență tehnică utilizatorilor ICG;